Імёны, безь якіх нельга ўявіць твар сучаснай музыкі. Dream Theater – амаль адзіны ў сьвеце гурт, у якога атрымалася злучыць усе кампаненты ў адзіную тканіну, дзе нельга адарваць лірыку ад музыкі і ад іх ідэальнага графічнага выразу, якім зьяўляюцца цудоўныя вокладкі ўсіх альбомаў гурта. І гэтае ўражаньне было падкрэсьлена відэашэрагам, на якім музыкі зьмяняліся ажыўшымі персанажамі іх канцэптуальных вокладак. Склалася месцамі трохі наіўная, банальная, але надзвычай казачная і непаўторная атмасфера. Гэта быў ня проста чарговы канцэрт, гэта была нейкая цудоўная сюррэалістычная містэрыя пад назвай "Dream Theater".